Nafarroako Parlamentuko Mahaiak, 2018ko urriaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, beren inbertsioak “foru erkidegoaren intereseko” inbertsioak direla deklaratzeko enpresek erregistratutako eskabideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urriaren 1ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Foru parlamentari naizen aldetik honako hau jakin nahi dut beren inbertsioak “foru erkidegoaren intereseko” inbertsioak direla deklaratze aldera enpresek eginiko eskariei buruz:

– Enpresek erregistratutako eskabideen kopurua eta “foru erkidegoaren intereseko”tzat jotzeko egin diren deklarazioen kopurua, urtez urte adierazia, 2010etik gaur arte.

Iruñean, 2018ko irailaren 27an

Foru parlamentaria: Maiorga Ramírez Erro